jkorsvik/nowiki_second_scrape_merged huggingface dataset:
Karen Sylte Hammeren

Karen Sylte Hammeren (født 1984) er en norsk skuespiller, regissør, tekstforfatter og nyhetsreporter fra Fåvang. Hun hadde en rolle som Andrea Skogli i Hotel Cæsar. Hammeren har dubbet flere reklame- og tegnefilmer.
Hun er deleier i produksjonsselskapet Scenestorm som står bak barneforestillingen Energimysteriet, der Hammeren har hatt manus og regi.
Hun er per 2013 reporter i TV2 Nyhetene.


== Tidligere roller ==
Bruden Ingrid (Peer Gynt)
Gerd (Energimysteriet)
Andrea Skogli (Hotel Cæsar)


== Referanser ==
Elda Cividino

Elda Cividino (født 13. desember 1921) er en tidligere italiensk turner. 
Hun var den yngste deltakeren i turn under Sommer-OL 1936, da han var 14 år og 243 dager gammel. 
Hun vant ingen medaljer i OL 1936, og det italienske laget kom på 7.-plass i lagkonkurransen. Kvinner ble ikke premiert individuelt før under OL i 1952, men resultatene viser at Cividino kom på delt 10.-plass i skranke, og 42.-plass sammenlagt.  


== Referanser ==


== Eksterne lenker ==
(en) Elda Cividino – Olympics.com 
(en) Elda Cividino – Olympic.org 
(en) Elda Cividino – Olympedia 
(en) Elda Cividino – Sports-Reference (OL-resultater – arkivert) 
(en) Elda Cividino – TheSports.org
Rasmus B. Anderson

Rasmus Bjørn Anderson (født 12. januar 1846, død 2. mars 1936) var en norsk-amerikansk forfatter, filolog og diplomat.
Han ble født i Albion i Wisconsin i USA av norske foreldre som emigrerte fra Sandeid/Vikedal i Ryfylke. Foreldrene var kvekersympatisører som ledet de norske immigrantene til USA i 1836.Andersson var professor ved University of Wisconsin-Madison fra 1867 til 1883, og grunnla instituttet for skandinaviske studier der, det eldste i sitt slag ved et amerikansk universitet.Rasmus B. Anderson grunnla også forlaget Norrœna Society, som fokuserte på å utgi oversettelser av tekster knyttet til «the History and Romance of Northern Europe». Han skrev en rekke bøker med skandinaviske temaer, og oversatte også flere verk fra skandinavisk til engelsk, bl.a. verk av Bjørnstjerne Bjørnson.
Fra 1885 til 1889 var Anderson USAs ministerresident og generalkonsul i Danmark. Da han kom tilbake til USA i 1889 ble han redaktør for den norskspråklige ukeavisen Amerika (1898–1922)Andersons bok America Not Discovered by Columbus bidro i avgjørende grad til å popularisere kunnskapen om at vikingene var de de første europeerne som oppdaget Amerika. Anderson startet en bevegelse for å ære Leiv Erikson med en offisiell minnedag i USA. Takket være dette arbeidet ble Leif Erikson Day en offisiell minnedag i hans hjemstat Wisconsin og flere andre amerikanske delstater. Flere årtier etter hans død ble det en minnedag i hele USA gjennom president-proklamasjon i 1964.


== Utvalgt bibliografi ==
America Not Discovered by Columbus: an historical sketch of the discovery of America by the Norsemen in the tenth century (1874)
Norse Mythology (1875)
Viking Tales of the North (1877)
The Younger Edda (1880)
Life Story of Rasmus B. Anderson (1915, with Albert O. Barton)


== Referanser ==


== Litteratur ==
Knaplund, Paul  Rasmus B. Anderson, Pioneer and Crusader (Norwegian American Historic Association. Volume I8: Page 23)
Husvedt, Lloyd  Rasmus Bjørn Anderson. Scandinavians in America)  (Arno Press 1979)
Tine (artist)

Christine «Tine» Hansen (født 1982 er en glamourmodell og musiker fra Sandvika. Sent i 2003 slapp hun ut hiten «Vil ha deg», som lå 11 uker på VG-lista topp 20 låt og med en fjerdeplass i tre uker på rad som høyeste plassering i 2004. Det ble senere avslørt at det ikke var Tine som sang «Vil ha deg», men Tonje Vågen Aase fra gospelkoret Him. Singlen «Vil ha deg» fikk terningkast 3 av VGs anmelder Stein Østbø. Hennes oppfølgersingel ble «Du og jeg» som lå fire uker på samme musikkliste med en 15.-plass som beste plassering i 2004. Hansen har vært avbildet på Vi Menns forside i nr 27 – 2005, samt ved to tidligere anledninger i samme magasin på dens forside.


== Referanser ==


== Eksterne lenker ==
VGlista profil
Vil Ha Deg – Offisiell Musikkvideo og Opptak fra VG-lista lenket fra YouTube.
Du Og Jeg – Offisiell Musikkvideo lenket fra Youtube.
Klæbuhallen

Klæbuhallen er en idrettshall i Trondheim kommune i Trøndelag. Hallen ligger nære Klæbu ungdomsskole, Klæbu kunstgressbane og Sørborgen skole (Klæbu barneskole).
Hallen har 4 garderober, en idrettsbane, tribune, scene, en mindre hall, møterom og over 7 toaletter.
Miranda Kerr

Miranda Kerr (født 20. april 1983) er en australsk modell. Hun har vært modell for undertøysmerket Victoria's Secret siden 2006. Victoria's Secret er et varemerke som eies og distribueres av det amerikanske, børsnoterte kleskonsernet Limited Brands. Hun var gift med skuespilleren Orlando Bloom fra 2010 til 2013, sammen fikk de en liten gutt med navnet Flynn Christopher Bloom. Fra midten av 2015 har hun vært i et forhold med Evan Spiegel. Hun giftet seg med han i 2017, og de fikk en gutt som heter Hart i mai 2018. Gutt nummer 2 med spiegel fikk hun i oktober 2019, han fikk navnet Myles.
Hun er blitt mest kjent i USA gjennom «Victoria's Secret Fashion Show», men hun startet sin karriere allerede i 1997 da hun vant en konkurranse for nye modeller arrangert av magasinet Dolly og duftmerket Impulse i Australia.  
Miranda har albansk mor og australsk far.


== Referanser ==


== Eksterne lenker ==
(en) Offisielt nettsted 
(en) Miranda Kerr – kategori av bilder, video eller lyd på Commons 
(en) Miranda Kerr på Internet Movie Database 
(en) Miranda Kerr hos Rotten Tomatoes 
(en) Miranda Kerr hos The Movie Database
Adriana Lima

Adriana Francesca Lima (født 12. juni 1981) er en brasiliansk supermodell, mest kjent for å ha jobbet for Victoria's Secret siden 2000, og som talsperson for Maybelline fra 2003 til 2009.


== Karriere ==
Adriana Lima startet å jobbe som modell da en skolevenninne ville melde seg på en modellkonkurranse, men turte ikke alene. Adriana meldte seg på sammen med henne, selv om hun til tross for å ha vunnet mange skjønnhetskonurranser på skolen aldri hadde tenkt på å bli modell. Etter noen uker kontaktet dommerpanelet Lima, og i en alder av 15 vant hun Fords «Supermodel of Brazil». I 1996 konkurrerte hun i Fords «Supermodel of the World», hvor hun kom på andreplass. Tre år senere flyttet hun til New York og signerte med Elite modellbyrå. 
Hun har vært på forsiden av internasjonale utgaver av Vogue and Marie Claire. Hun har også arbeidet med bebe, Mossimo, Armani, Bulgari, De Beers, FCUK, Intimissimi, Keds, Swatch, Versace, og BCBG. 
Hun har vært en Victoria's Secret engel siden 2000 og har siden den gang vært med i flere kampanjer for dem. Hun har også vært modell for Maybelline siden 2003. I 2005 var hun med i en rekke reklamer for telefon kompaniet Telecom Italia Mobile. 
Lima har også prøvd seg ut som skuespiller. Hennes første rolle var med Mickey Rourke og Forest Whitaker i The Follow. Hun har også spilt seg selv i tv-seriene How I Met Your Mother og Ugly Betty.


== Referanser ==


== Eksterne lenker ==
(en) Offisielt nettsted 
(en) Adriana Lima – kategori av bilder, video eller lyd på Commons 
(en) Adriana Lima – galleri av bilder, video eller lyd på Commons 
(en) Adriana Lima på Internet Movie Database 
(fr) Adriana Lima på Allociné 
(en) Adriana Lima på AllMovie 
(en) Adriana Lima hos Rotten Tomatoes 
(en) Adriana Lima hos TV Guide 
(en) Adriana Lima hos The Movie Database 
(en) Adriana Lima i Fashion Model Directory
Heloridae

Heloridae er en gruppe som hører til blant parasittvepsene og er en familie i ordenen vepser. Det er en liten gruppe som omfatter bare 12 beskrevne, nålevende arter, fire av dem forekommer i Europa, det er sannsynlig at alle disse også kan finnes i Norge. Dessuten er det kjent én fossil art.  De er parasitoider som snylter på nettvinger (Neuroptera).


== Utseende ==
Små, slanke, svarte snylteveps. De kjennes kanskje lettest på "A"-tegningen dannet av årene i forvingens indre del. Antennene er lange og trådformede med 14 ledd hos hannene, 15 hos hunnene. Hodet er litt avflatet med forholdsvis små, ovale fasettøyne, bak disse en markert, opphøyet "kinnlist". Forkroppen (thorax) er svart, kledt med fine hår, litt matt glinsende. Beina er lyse og middels kraftige. Forvingen er velutviklet med et markert, mørkt vingemerke (pterostigma) og et karakteristisk årenett. I den indre delen av vingen er det to lengdeårer. Den fremste av disse deler seg i fire deler i vingens yntre del. Fra den bakre lengdeåren går den ut en tverr-åre som går i en bue framover og så tilbake til den bakre åren. Denne skjærer den fremre lengdeåren slik at det dannes en "A". Bakkroppen er litt avflatet, festet til forkroppen med en nokså lang "stilk" (petiolus). Hunnens eggleggingsrør er ganske kort og stikker ikke synlig ut.


== Levevis ==
Heloridene er parasitoider som snylter på larver av nettvinger (Neuroptera) i familien gulløyne (Chrysopidae). Disse parasittlarvene lever enslige inne i en vertslarve.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Proctotrupoidea
familien Heloridae
slekten Helorus Latreille
Helorus festivus Statz, 1938 – fossil art
Helorus anomalipennis (Panzer, 1798) – den palearktiske sone, Nord-Amerika
Helorus australiensis New, 1975 – Australia
Helorus brethesi Ogloblin, 1928 – Sør-Amerika
Helorus celebensis Achterberg, 2006 – Sulawesi
Helorus chinensis He, 1992 – Øst-Asia
Helorus elgoni Risbec, 1950 – Afrika
Helorus nigripes Förster, 1856 – Europa
Helorus niuginiae Naumann, 1983 – Papua Ny-Guinea
Helorus ruficornis Förster, 1856 – den palearktiske sone, Nord-Amerika, Afrika
Helorus striolatus Cameron, 1906 – den palearktiske sone
Helorus suwai Kusigemati, 1987 – Øst-Asia
Helorus yezoensis Kusigemati, 1987 – Øst-Asia


== Kilder ==
Achterberg, C. van (2006) European species of the genus Helorus Latreille (Hymenoptera: Heloridae), with description of a new species from Sulawesi (Indonesia). Zool. Med. Leiden 80 (1): 1-12. [1]
Heloridae på Tree of life [2]
Fauna Europaea, utbredelsesdatabase over europeiske dyr: [3]
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [4]


== Eksterne lenker ==
(en) Heloridae i Encyclopedia of Life 
(en) Heloridae i Global Biodiversity Information Facility 
(no) Heloridae hos Artsdatabanken 
(sv) Heloridae hos Dyntaxa 
(en) Heloridae hos Fauna Europaea 
(en) Heloridae hos Fossilworks 
(en) Heloridae hos ITIS 
(en) Heloridae hos NCBI 
(en) Kategori:Heloridae – bilder, video eller lyd på Wikimedia Commons 
Heloridae – detaljert informasjon på Wikispecies
Karolína Kurková

Karolína Kurková (født 28. februar 1984) er en tsjekkisk modell. Hun er mest kjent for å være en av Victoria's Secret-englene. Hun er 1,80 m høy.


== Referanser ==


== Eksterne lenker ==
(en) Karolína Kurková på Internet Movie Database 
(sv) Karolína Kurková i Svensk Filmdatabas 
(fr) Karolína Kurková på Allociné 
(en) Karolína Kurková på AllMovie 
(en) Karolína Kurková hos The Movie Database
Alessandra Ambrosio

Alessandra Corine Ambrosio (født 11. april 1981 i Erechim i delstaten Rio Grande do Sul i Brasil) er en brasiliansk supermodell. Hun er best kjent for sitt arbeid for Victoria's Secret, og er for tiden en av Victorias Secret's Angels.


== Biografi ==
Ambrosio begynte som modell da hun var 12 år gammel. Hennes første viktige modell jobb var til coveret av brasilianske magasinet Elle. Hun har siden jobbet med merkevarer som Christian Dior, Giorgio Armani, Gucci, Calvin Klein og Ralph Lauren. Hun har gått for designere som Kenzo, Christian Dior, Ralph Lauren, Giorgio Armani og Vivienne Westwood. Hun har vært på over 50 internasjonale tidsskriftet dekker, blant annet Cosmopolitan, Elle, Marie Claire, Ocean Drive, Vogue og den eneste modellen som skal vises på forsiden av Glamour i USA i 2006.


== Personlig liv ==
Ambrosio bor for tiden mellom New York og Brasil. Da Ambrosio først kom til New York, lånte hun Gisele Bündchen sin leilighet i to uker og Adriana Lima hjalp henne oversette fra engelsk til portugisisk.
Ambrosio sin bestevenn er den brasilianske modellen Ana Beatriz Barros.
Ambrosio og hennes forlovede Jamie Mazur har to barn. Deres datter Anja Louise Ambrosio Mazur ble født 24. august 2008 og deres sønn Noah Phoenix Ambrosio Mazur ble født 7. mai 2012.


== Referanser ==


== Eksterne lenker ==
Offisielt nettsted 
(en) Alessandra Ambrosio – kategori av bilder, video eller lyd på Commons 
(en) Alessandra Ambrosio – galleri av bilder, video eller lyd på Commons 
(en) Alessandra Ambrosio på Internet Movie Database 
(en) Alessandra Ambrosio hos The Movie Database 
(en) Alessandra Ambrosio i Fashion Model Directory
Doutzen Kroes

Doutzen Kroes (født 23. januar 1985 i Oostermeer i Nederland) er en nederlandsk modell. Hun har siden 2008 vært en av Victoria's Secret Angels.


== Referanser ==


== Eksterne lenker ==
(en) Doutzen Kroes – kategori av bilder, video eller lyd på Commons 
(en) Doutzen Kroes på Internet Movie Database 
(fr) Doutzen Kroes på Allociné 
(en) Doutzen Kroes hos The Movie Database 
Doutzen Kroes på Twitter 
Doutzen Kroes på Facebook 
Doutzen Kroes på Instagram
Jacques Berthieu

Jacques Berthieu S.J. (født 26. november 1838 i Polminhac i Frankrike, drept 8. juni 1896 i Ambiatibé på Madagaskar) var en misjonær på Madagaskar tilhørende jesuittordenen. Han ble drept under et opprør fordi han nektet å avsverge sin katolske tro, og er blitt saligkåret i den katolske kirke. 
Tre at attentatsmennene ble henrettet av de franske koloniherrer. Mange år etterdkriftet en av de overlevende drapsmennene kort før sin død for elsasseren pater Théophile Weber, dom selv hadde virket i det samme området der pater Jacques Berthieu hadde vært misjonær; p. Weber døpte også to av drapsmennene.


== Referanser ==


== Eksterne lenker ==
katolsk.no: Biografi
Pir

En pir, også kalt utstikker(-brygge), er en kaidel i en havn bygd av tre, stål eller armert betong. Hensikten er å skaffe mer plass til skip og laste/losseplass. Derfor står den vanligvis vinkelrett på kai eller strandlinje. Noen steder er behovet for kaiplass så stort at utstikkerne kan få egne utstikkere.
Størrelse og byggemåte varierer tilsvarende en pirs funksjon. 
Det finnes spesielle pirer for å losse containere, farlig materiale (for eksempel gass, olje, kjemikalier), eller last. En pir for ferjer har gjerne landgangsramper for passasjerer og for kjøretøyer.
Ordet pir kommer fra det engelske pier, og brukes bare om større og nyere havneanlegg beregnet for skip.


== Se også ==
Brygge
Pongtong
Fortøyning


== Referanser ==


== Eksterne lenker ==
(en) Piers – kategori av bilder, video eller lyd på Commons 
(en) Pier – galleri av bilder, video eller lyd på Commons
Remington-gevær M/1867

Remington «rolling block» M1867 er en rifle med rulleblokkmekanisme, og var den første riflen med faste patroner som ble approbert av det norske forsvaret. Den erstattet den gamle M1842 Kammerlader, som riktignok var en baklader, men brukte løst krutt, kule og tennhette.


== Approbering og bruk ==

I 1866 var Kammerladeren fortsatt i bruk, men våpenutviklingen på midten av 1800-tallet var svært rask, og en ny og bedre rifle var ønsket. I oktober samme år ble en norsk-svensk geværkommisjon satt ned for å finne et passende våpen for de to landene. Flere rifler og patroner ble vurdert, blant dem flere tidlige repetervåpen som Henry Modell 1860 med rørmagasin, men både av praktiske og økonomiske grunner ble det bestemt å satse på et mindre komplisert våpen med tyngre kaliber. Remingtons 1864-modell bakladergevær for patroner valgt. Våpenet ble approbert 22. november 1867. Norge/Sverige var da et av de første landene som tok i bruk patronvåpen i hæren.
Totalt ble 58 450 Remington M1867 levert til det norske forsvaret fra 1867 til 1883. Alle rifler M/1867 for det norske forsvar var ment å bli produsert på Kongsberg Våpenfabrikk, men på grunn av oppgradering av utstyret ble de 5 000 første riflene laget på Carl Gustafs Stads Gevärsfaktori i Sverige. Våpenet ble erstattet av Jarmann M/1884 i 1884.


== Mekanisme ==

Mekanismen på dette våpenet var uvanlig. Den hadde to blokker som var hengslet på tvers av låsekassen med hver sin solide bolt. Mekanismen ble åpnet ved å vippe den den bakre blokken bakover, og deretter den fremre som skled ned i en utfresing bak den bakre blokken. Dette blottla kammeret. Hvis det var en patron i kammeret, ville en klo på den fremre blokken trekke ut hylsen. En ny patron kunne så føres inn, og den fremre blokken vippes fram. I denne blokken satt en fjærbelastet tennstift.
Den bakre blokken inneholdt selve hanen. Når skytteren trykket på avtrekkeren, vippet denne blokken fram, og kilte seg fast under den fremre slik at denne ble låst mot kammeret i det hanen på den bakre blokken traff tennstiften på den fremre og fyrte av patronen. Som en ekstra sikkerhetsforansraltning var slagstiften plassert i en liten utfrest fordypning som hodet på hanen passet ned i. Foruten å beskytte slagstiften mot tilfeldige slag som kunne ha utløst skuddet, sørget tilpassningen av hanen og utfresingen til at den fremre blokken satt bom fast i avfyringsøyeblikket.Hanen og den fremre blokken kunne begge trekkes bakover med tommelen på høyre hånd, og mekanismen var derved enkel og rask å betjene. Så lenge våpenet var støttet opp mot noe, kunne det faktisk betjenes med en hånd, i motsetning til mer moderne repetervåpen med sylinderlås.


== Referanser ==
Maamingidae

Maamingidae er en gruppe som hører til blant parasittvepsene og er en familie i ordenen vepser. Denne nyoppdagede gruppen er til nå bare funnet på New Zealand, der det er kjent to arter. Ingenting er kjent om biologien til disse vepsene, men de er mest trolig parasitoider.


== Utseende ==
Små, nokså spinkle, gulbrune vepser. Antennene er lange og trådformede, hodet rundt med forholdsvis små, ovale fasettøyne. Vingene er velutviklede, men med redusert årenett. Beina er nokså korte og spinkle. Hunnens eggleggingsrør er kort.


== Levevis ==
Av de to kjente artene, som begge er relativt vanlige i noen områder på New Zealand, lever Maaminga rangi i fuktige skoger, spesielt av kaurifuru, på Nordøya, mens Maaminga marrisi lever i kratt, mest på små øyer utenfor New Zealand, men den er også funnet på heier over tregrensen. Ellers er ingenting kjent om biologien deres, men man kan anta at de sannsynligvis er parasitoider.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Proctotrupoidea
familien Maamingidae
slekten Maaminga Early et al., 2001
Maaminga rangi Early et al., 2001
Maaminga marrisi Early et al., 2001


== Kilder ==
Early, J.W. et al. (2001) Maamingidae, a new type of proctotrupoid wasp (Insecta: Hymenoptera) from New Zealand.[1]
Maamingidae på Tree of life [2]


== Eksterne lenker ==
(en) Maamingidae i Encyclopedia of Life 
(en) Maamingidae i Global Biodiversity Information Facility 
(en) Maamingidae hos ITIS 
(en) Maamingidae hos NCBI 
(en) Kategori:Maamingidae – bilder, video eller lyd på Wikimedia Commons 
Maamingidae – detaljert informasjon på Wikispecies
Oljebrønn

Oljebrønn er et generelt uttrykk for å bore et hull fra jordoverflate eller sjøbunn, for å finne å utvinne oljefylt petroleum, råolje. Det produseres også vanligvis naturgass parallelt med råoljen. En brønn som er beregnet for å produsere hovedsakelig eller bare gass, kalles ofte gassbrønn.
Brønner ble opprinnelig boret fra boretårn med drill (boremaskin) drevet av dampmotor. Oljen en kunne hente opp fantes i felter der hullene sjelden trengte å gå dypt. Brønnene ble foret med rør, og det ble satt en stor ventil, kalt «juletreet» (som ikke må forveksles med brønnhodet, som benyttes ved boring, uten «juletre», og brønnhodet må også være til stede før plassering av «juletre»), der tappingen skulle foregå.
Rørosvidda

Rørosvidda omfatter fjellområdene omkring Røros, hovedsakelig i Røros og Holtålen kommuner i Trøndelag. Området ligger på 600 – 1200 meter over havet., og er karakterisert av snaufjellsområder adskilt av skogkledte dalføre og tallrike vann. 
Rørosvidda har ingen veldefinerte grenser, men omfatter først og fremst områdene øst for Glåma og Rugldalen i retning Sverige. Gjerne avgrenset i syd av Tufsingdalen i Os, i sydøst av Femund og Femundsmarka, i øst av Vigelen, i nordøst av Skardørsfjellene og i nord av Riasten og Tverrdalen i Holtålen. Vest for Glåma og Rugldalen ligger et mindre fjellparti som også regnes som en del av Rørosvidda, avgrenset i syd av Dalsbygda, i vest av Kjurrudalen og Hessdalen. En naturlig fortsettelse mot vest er Forollhognaområdet og mot nord Kjølifjellet, som i litt videre forstand kan sees på som tilhørende Rørosvidda.
Rørosvidda var i større grad skogkledt før Røros Kobberverk ble etablert i 1644. Verket ble gitt utstrakte rettigheter til naturressurser som malmforekomster, vann og skog innenfor et stort område rundt Røros, avgrenset av den såkalte cirkumferensen, dvs. en sirkel med radius ca. 45 km fra Øvre Storwartz gruve. Området omfattet således Rørosvidda som angitt over, i tillegg til Os og Tolga kommuner. Den tids gruvedrift og kobbersmelting krevde store mengder ved, og medførte utstrakt snauhogst i stadig større områder, mens barskt fjellklima og etterhvert også svovelholdig røyk fra smeltehyttene begrenset tilveksten av skog. I våre dager er skogen igjen iferd med å innta Rørosvidda.
Eide (Sogndal)

Eide er ei grend ved enden av Eidsfjorden i Sogndal, mellom Kaupanger og Sogndalsfjøra.
Polyedrisk struktur

Polyedrisk struktur er et kornform hos metaller som oppstår når man har underkjøling ved størkningsfronten. Prosessen går sent og metaller danner relativt store grove korn. Det motsatte er dendrittisk struktur som har fine korn og foregår med rask avkjøling av metallet.
Stedfortreder for Norges statsminister

Liste over stedfortredere for Norges statsminister .
1905–1985, 1986–1997, 2000–2005 og fra 2013 har Norges utenriksminister vært statsministerens stedfortreder.
Under følger en liste over stedfortredere for Norges statsminister:


== Kilder ==
Regjeringen.no - Stedfortreder for Norges statsminister
Eivind Nævdal-Bolstad

Eivind Nævdal-Bolstad (født 23. april 1987 i Odda) er en norsk politiker (H).
Nævdal-Bolstad var medlem av både AUF og Unge Venstre før han til slutt valgte Unge Høyre. Han har vært leder i Ungdommens fylkesutvalg i Hordaland, aktiv i Fotballforbundet, 2. nestleder Hordaland Unge Høyre 2006–2007, styremedlem i Odda Høyre 2006–2011 samt 2. nestleder i Hordaland Høyre i 2010. Nævdal-Bolstad var medlem av Hordaland fylkesting og nestleder i opplærings- og helseutvalg i Hordaland i 2007–2010. I perioden 2009–2013 var Nævdal-Bolstad 1. vararepresentant til Stortinget fra Hordaland, og møtte i 172 dager på Stortinget. Mellom 2011 og 2013 var han gruppeleder og varaordfører i Volda kommune.Han har studiekompetanse fra Bergen Handelsgymnasium fra 2006 og bachelorgrad i PR, kommunikasjon og media fra Høgskulen i Volda fra 2013. Nævdal-Bolstad var i førstegangstjeneste i Sjøforsvaret, landstillitsvalgt og pressetalsmann for de vernepliktige soldatene i Forsvaret 2007–2008 og befal i Sjøforsvaret 2009–2010. Mellom 2011 og 2014 var han styreleder i Studentsamskipnaden for Sunnmøre. Fra 2014 er han konsulent i Geelmuyden.Kiese.


== Referanser ==


== Eksterne lenker ==
(no) Eivind Nævdal-Bolstad hos Stortinget 
(no) Eivind Nævdal-Bolstad hos Norsk senter for forskningsdata